text: Grænsekontrol udsætter andre politisager
  10 maj 2016 kl. 13.49
  Syd- og Sønderjyllands Politi bruger mange arbejdstimer på kontrollen ved grænsen. 
  Politiet bruger så mange resurser på grænsekontrollen, at det går ud over andet politiarbejde. Siden kontrollen blev indført ved nytår, har politiet brugt 661.000 arbejdstimer på arbejdet. Det svarer til 461 årsværk.
  Syd- og Sønderjyllands Politi har bidraget  til kontrollen med 49 årsværk.
  Politiinspektør Kaj Nielsen hos Syd- og Sønderjyllands Politi siger, at politiet befinder sig i en situation, hvor de skal prioritere:
  - De akutte sager prioriteres først. Andre sager efterforskes så derefter, siger Kaj Nielsen.
  Han forklarer, at de prioriterer sager om personfarligkriminalitet højest, mens eksempelvis færdselssager bliver nedprioriteret.
  Syd- og Sønderjyllands Politi bidrager ikke længere til bevogtningsopgaver i Storkøbenhavn.
  Tallene er opgjort af Rigspolitiet 25. april 2016.
  